CELEX: 32020D1115
Language: fi
Date: 2020-07-24 00:00:00
Title: Neuvoston päätös (EU) 2020/1115, annettu 24 päivänä heinäkuuta 2020, Euroopan yhteisön sekä Tanskan hallituksen ja Färsaarten maakuntahallituksen sopimuksella perustetussa sekakomiteassa Euroopan unionin puolesta otettavasta kannasta, joka koskee sopimuksen pöytäkirjoihin N:o 1 ja N:o 4 tehtävien muutosten hyväksymistä

29.7.2020   
               
               
                  FI
               
               
                  Euroopan unionin virallinen lehti
               
               
                  L 244/16
               
            
         NEUVOSTON PÄÄTÖS (EU) 2020/1115,
         annettu 24 päivänä heinäkuuta 2020,
         Euroopan yhteisön sekä Tanskan hallituksen ja Färsaarten maakuntahallituksen sopimuksella perustetussa sekakomiteassa Euroopan unionin puolesta otettavasta kannasta, joka koskee sopimuksen pöytäkirjoihin N:o 1 ja N:o 4 tehtävien muutosten hyväksymistä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisön sekä Tanskan hallituksen ja Färsaarten maakuntahallituksen välinen sopimus, jäljempänä ’sopimus’, tehtiin Euroopan yhteisön puolesta neuvoston päätöksellä 97/126/EY (1), ja se tuli voimaan 1 päivänä tammikuuta 1997.
                  
               
                     (2)
                  
                  
                     Sopimuksen 31 artiklalla perustettu sekakomitea, jäljempänä ’sekakomitea’, voi sopimuksen 34 artiklan mukaan tehdä muutoksia sopimuksen pöytäkirjojen määräyksiin.
                  
               
                     (3)
                  
                  
                     Unioni ja Färsaarten maakuntahallitus ovat sopineet sopimuksen pöytäkirjojen tiettyihin määräyksiin tehtävistä muutoksista, nimittäin pöytäkirjaan N:o 1, jossa määrätään tiettyihin yhteisössä vapaaseen liikkeeseen luovutettuihin tai Färsaarille tuotuihin kala- ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä, ja pöytäkirjaan N:o 4, jossa vahvistetaan tiettyjen muiden kuin pöytäkirjassa N:o 1 lueteltujen maataloustuotteiden tuontiin sovellettavat erityismääräykset. Kyseisten muutosten tarkoituksena on parantaa markkinoille pääsyä molempien sopimuspuolten valikoiduille tuotteille.
                  
               
                     (4)
                  
                  
                     Sekakomitean on määrä hyväksyä päätös pöytäkirjojen N:o 1 ja N:o 4 muuttamisesta.
                  
               
                     (5)
                  
                  
                     On aiheellista määrittää sekakomiteassa unionin puolesta otettava kanta pöytäkirjoihin N:o 1 ja N:o 4 tehtävien muutosten hyväksymiseen, koska päätös kyseisten pöytäkirjojen muuttamisesta tulee olemaan unionia sitova,
                  
               ON HYVÄKSYNYT TÄMÄN PÄÄTÖKSEN:
         
            Ainoa artikla
            Sekakomiteassa unionin puolesta otettava kanta Euroopan yhteisön sekä Tanskan hallituksen ja Färsaarten maakuntahallituksen välisen sopimuksen pöytäkirjojen N:o 1 ja N:o 4 muuttamiseen perustuu sekakomitean päätösluonnokseen (2).
         
         
            Tehty Brysselissä 24 päivänä heinäkuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 97/126/EY, tehty 6 päivänä joulukuuta 1996, Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä (EYVL L 53, 22.2.1997, s. 1).
         
            (2)  Ks. asiakirja ST 9385/20 osoitteessa http://register.consilium.europa.eu.